Утвърждавам:

Борислава Хаджийска,

директор

**И Н С Т Р У К Т А Ж**

за работник - **„ огняр”**

в Професионална гимназия по туризъм – Самоков

1. Да спазва противопожарните правила, изготвени и установени за Професионална гимназия по туризъм – гр. Самоков

2. При изпълнение на служебните си задължения да се грижи както за своето здраве и безопасност, така и за здравето и безопасността на други хора, които пряко или непряко са свързани с неговата дейност.

3. Да не оставя без наблюдение и контрол котелните съоръжения, помпите, други технически средства, пособия, уреди, ел. инсталации, ел. инструменти, препарати, които представляват опасност за здравето и живота на други хора.

4. При работа с химични почистващи препарати задължително да спазва инструкциите за безопасна работа с тях.

5. При унищожаване на бракувани материали строго да спазва времето, мястото и начина / метода / на унищожаване, определени от директора на Професионална гимназия по туризъм – гр. Самоков

6. При възникване на ситуация или ситуации, които могат да представляват опасност за неговото здраве или за здравето на други хора, незабавно да информира ръководството на училището.

7. Да познава и спазва сигналите за евакуация / сигнал от ПИС - вой на сирена или продължителното биене на училищния звънец /. Да спазва плановете за евакуация във всяко помещение. При евакуация незабавно да поеме задълженията си, свързани с нея в т.ч. изключване на котлите и цялата инсталация.

8. Да се явява на работното си място с подходящо облекло и обувки, които да не създават условия за увреждане на здравето му.

9. Огнярят да посещава задължителните профилактични прегледи, организирани от работодателя.

10. Да се грижи за своето здраве като спазва безопасните условия на труд на работното място при работа с химични препарати, уреди, технически средства и т.н.

11. С особено внимание и задължително в екип да се извършва дейности при основно почистване, дейности в двора на училището и други, които могат да бъдат предпоставка за увреждане на здравето му.

12. При наличие на хлъзгави повърхности да върви внимателно, за да избегне подхлъзвания и падания

13. Огнярят да бъде особено внимателен при извършване на дейности на високи места.

14. При използване и качване на стълби / при дейности на високо / задължително да търси помощ от още едно лице за осигуряване на безопасност и задължително в такива случаи да бъде с подходящо облекло и обувки.

15. Да спазва стриктно инструкциите за работа с инструменти, уреди и апаратура, с които работи.

16. При извършване на профилактични мероприятия от лицензираната фирма, осъществяваща техническия надзор, да оказва съдействие на отговорните затова лица.

Задължително да се явява на обученията, организирани от тази фирма и да има сериозно и отговорно отношение към преподаваното от обучителите.

17. При необходимост да ползва лични предпазни средства – ръкавици, очила и т.н.

18. Огнярят може да дава предложения пред работодателя и комитета по условия на труд в училище за подобряване условията на труд и намаляване риска от увреждане на здравето.

Забележка: Задължителни за изпълнение и неизменна част от този инструктаж са и

ППП, изработени за училището и утвърдени от директора на Професионална гимназия по туризъм – гр. Самоков